П Р О Т О К О Л

№15

На 13.10.2023 г. от 15:30 часа се проведе заседание на Общинска Избирателна Комисия Стражица.

Присъстваха: Марияна Кръстева, Искра Стефанова, Мария Дякова, Стела Соколова, Клара Трифонова, Боянка Николова, Деница Иванова, Елена Йорданова, Илияна Петрова и Петя Пейкова.

Отсъства: Пламен Петров.

Председателят г-жа Марияна Кръстева откри заседанието и предложи да се проведе при следния

Д Н Е В Е Н Р Е Д:

1. Проект на решение за образуване и назначаване на подвижна избирателна секция за гласуване на избиратели с трайни увреждания на територията на Община Стражица.

Докладва: Кл. Трифонова

2. Проекти на решения за предложения за промяна на СИК на територията на община Стражица.

Докладва: М. Кръстева

3. Разни.

Дневният ред не беше допълнен с нови предложения и се подложи на гласуване.

Гласували: 10 членове на ОИК:

„ЗА“ - 10 (Марияна Кръстева, Искра Стефанова, Мария Дякова, Стела Соколова, Клара Трифонова, Боянка Николова, Деница Иванова, Елена Йорданова, Илияна Петрова и Петя Пейкова.)

„ПРОТИВ“ – няма.

ПРЕДС. МАРИЯНА КРЪСТЕВА: Дневният ред беше приет единодушно.

ПО ТОЧКА ПЪРВА: Проект на решение за образуване и назначаване на подвижна избирателна секция за гласуване на избиратели с трайни увреждания на територията на Община Стражица.

ПРОЕКТ НА РЕШЕНИЕ

№ 66-МИ

Стражица, 13.10.2023

ОТНОСНО: образуване и назначаване на подвижна избирателна секция за гласуване на избиратели с трайни увреждания на територията на Община Стражица

Постъпило е писмо с изх. № 8285/13.10.2023 г. на Зам. кмета на Община Стражица (За кмет, съгласно Заповед № 1685/26.09.2023 г.), с което уведомява ОИК за постъпили 12 бр. заявление от избиратели с трайни увреждания по чл. 37 от Изборния кодекс. Към писмото е приложен и поименен състав на ПСИК определен при проведени на 19.09.2023 г. консултации за определяне съставите на секционни избирателни комисии и подвижни избирателни комисии.

Предвид гореизложеното и на основание чл. 87, ал. 1, т. 5 и т. 7 от Изборния кодекс и Решения № 2599-НС/05.10.2023 г. и № 2606-МИ/06.10.2023 г. на ЦИК, Общинска избирателна комисия Стражица

**Р Е Ш И:**

1. Определя на територията на Община Стражица да бъде разкрита 1 /една/ подвижна секционна избирателна комисия /ПСИК/.

2. Определя броя на членовете на ПСИК – 6 бр.

3. НАЗНАЧАВА състав на подвижна избирателна секция за гласуване на избиратели с трайни увреждания, както следва:

|  |  |  |  |
| --- | --- | --- | --- |
| Име Презиме Фамилия | ЕГН | Длъжност | ПП/КП |
| Мария Вълчева Цокова |  | Председател | ГЕРБ |
| Дилян Георгиев Крумов |  | Зам. председател | ПП-ДБ |
| Петя Димитрова Стефанова-Георгиева |  | Секретар | ВЪЗРАЖДАНЕ |
| Светла Олекова Станева |  | Член | ДПС |
| Татяна Стефанова Иванова |  | Член | Има такъв народ |
| Василиса Костадинова Иванова |  | Член | КП БСП за България |

4. УTВЪРЖДАВА списък на резервни членове, както следва:

РОСЕН ИЛИЕВ РУСЕВ, ЕГН, предложение от КП ,,Продължаваме Промяната-Демократична България“.

  Решението подлежи на обжалване в тридневен срок от неговото обявяване пред ЦИК.

ПРЕДС. МАРИЯНА КРЪСТЕВА: Който е съгласен моля да гласува:

„ЗА“ – 10 гласа

„ПРОТИВ“ – няма

Решението е прието.

Това решение става 66-МИ

ПО ТОЧКА ВТОРА: Проекти на решения за предложения за промяна на СИК на територията на община Стражица.

ПРОЕКТ НА РЕШЕНИЕ

№ 67-МИ

Стражица, 13.10.2023

ОТНОСНО: предложение за промяна на СИК на територията на община Стражица.

В Общинска избирателна комисия Стражица е постъпило предложение от Детелина Кирилова Борисова, упълномощен представител на ПП ГЕРБ с вх. № 59-МИ от 06.10.2023 г. за промяна в състава на СИК № 0431 00 009 с. Благоево, община Стражица.

След проверка на подаденото заявление, Общинска избирателна комисия установи, че са на лице на изискванията на чл. 95 и чл. 96 от Изборния кодекс.

Предвид изложеното и на основание чл. 87, ал. 1, т. 6 от Изборния кодекс, Общинска избирателна комисия Стражица

**Р Е Ш И:**

ОСВОБОЖДАВА: ГЕОРГИ СТАНИСЛАВОВ ХРИСТОВ, ЕГН, като Председател на СИК № 0431 00 009 с. Благоево, община Стражица.

НАЗНАЧАВА: ИРЕНА ДОНЧЕВА МИЛАНОВА, ЕГН, като Председател на СИК № 0431 00 009 с. Благоево, община Стражица.

На назначения член на СИК да се издаде удостоверение.

ПРЕДС. МАРИЯНА КРЪСТЕВА: Който е съгласен моля да гласува:

„ЗА“ – 10 гласа

„ПРОТИВ“ – няма

Решението е прието.

Това решение става 67-МИ

ПРЕДС. МАРИЯНА КРЪСТЕВА: Представям проекта за решение за втората промяна на СИК.

ПРОЕКТ НА РЕШЕНИЕ

№ 68-МИ

Стражица, 13.10.2023

ОТНОСНО: предложение за промяна на СИК на територията на община Стражица

Общинска избирателна комисия разгледа проект на решение, както следва:

В Общинска избирателна комисия Стражица е постъпило предложение от Детелина Кирилова Борисова, упълномощен представител на  ПП ГЕРБ с вх. № 60-МИ от 06.10.2023 г. за промяна в състава на СИК № 0431 00 023 с. Ново Градище, общ. Стражица. Със предложение да бъде освободен като Председател ПЕТЪР СТОЯНОВ ПЕТРОВ, ЕГН и на него място да бъде назначена като Председател ТОНИ ТОДОРОВА ЦВЕТАНОВА, ЕГН.

След проверка на подаденото заявление, Общинска избирателна комисия установи, че са на лице на изискванията на чл. 95 и чл. 96 от Изборния кодекс.

Предвид изложеното и на основание  чл. 87 , ал. 1 т. 6 , Изборния кодекс, Общинска избирателна комисия Стражица

**Р Е Ш И:**

ОСВОБОЖДАВА: ПЕТЪР СТОЯНОВ ПЕТРОВ, ЕГН, като Председател на СИК № 0431 00 023 с. Ново Градище, община Стражица.

На назначения член на СИК да се издаде удостоверение.

ПРЕДС. МАРИЯНА КРЪСТЕВА: Давам думата за разисквания и обсъждания.

Кл. Трифонова: Колеги, предложеният член Тони Цветанова не е ли това лице, за което установихме несъвместимост преди около 2 седмици в наше решение 60-МИ/29.09.2023 г. и по тази причина отказахме да я назначим? Защо тогава отново е допуснато да бъде предложен този член, който е входирал предложението защо не е обяснил на упълномощения представител този факт.

Ако представителите на засегната политическа партия са имали нещо против нашето първо Решение 60-МИ/29.09.2023 г., с което не сме назначили ТОНИ ТОДОРОВА ЦВЕТАНОВА е следвало да обжалват него, а не защото са изтървали първоначалния срок за обжалване, след две седмици да представят ново предложение за същия човек и вече тук да имат очакване за някакви последващи действия. Това е много лоша практика и пример, видиш ли веднъж като сме изтървали срок за обжалване, минава се време правим козметични промени, организация в редиците и отново правим предложение.

Считам, че не следва да одобряваме такъв проект на решение това просто е непрофесионално и не разбирам защо преди две седмици всички единодушно приехме, че има несъвместимост и го обосновахме в наше решение, а днес този факт вече е забравен.

ПРЕДС. МАРИЯНА КРЪСТЕВА: Който е съгласен с представения проект на решение, моля да гласува:

„ЗА“ – 6 гласа

„ПРОТИВ“ – 4 гласа

Решението е отхвърлено, съгласно чл. 85, ал. 4 от ИК.

ПРОЕКТ НА РЕШЕНИЕ

№ 68-МИ

Стражица, 13.10.2023

ОТНОСНО: предложение за промяна на СИК на територията на община Стражица

Общинска избирателна комисия разгледа проект на решение, както следва:

В Общинска избирателна комисия Стражица е постъпило предложение от Детелина Кирилова Борисова, упълномощен представител на ПП ГЕРБ с вх. № 60-МИ от 06.10.2023 г. за промяна в състава на СИК № 0431 00 023 с. Ново Градище, общ. Стражица. Със предложение да бъде освободен като Председател ПЕТЪР СТОЯНОВ ПЕТРОВ, ЕГН и на него място да бъде назначена като Председател ТОНИ ТОДОРОВА ЦВЕТАНОВА, ЕГН.

При проведеното гласуване на предложения проект на решение Общинска избирателна комисия не постигна необходимото мнозинство от две трети от присъстващите членове, като от присъстващите в залата 10 членове на комисията, „ЗА“ това предложение гласуваха 6 членове и „ПРОТИВ“ 4 членове.

Предвид изложеното и на основание чл. 87 , ал. 1 т. 1 във вр. чл. 85, ал. 4 от Изборния кодекс, Общинска избирателна комисия Стражица

**Р Е Ш И:**

ПОСТАНОВЯВА решение за отхвърляне на предложения проект на решение по смисъла на чл.85, ал. 4 от Изборния кодекс.

Решението подлежи на обжалване в тридневен срок от неговото обявяване пред ЦИК.

ПО ТОЧКА ТРЕТА: Разни.

Беше обсъдено онлайн обучението на секционните комисии за гласуване с машина, предложено от „СИЕЛА НОРМА“ АД, като график с дати и часове. Обединихме се около избора на три дати за онлайн обучение на СИК.

18.10.2023г. - от 18:00 часа

19.10.2023г. – от 19:00 часа

21.10.2023г. – от 12:00 часа

Поради изчерпване на дневния ред заседанието беше закрито в 16:52 часа.

ПРЕДСЕДАТЕЛ: СЕКРЕТАР:

Марияна Кръстева Клара Трифонова-Иванова